CELEX: C2005/082/40
Language: sk
Date: 2005-04-02 00:00:00
Title: Vec C-61/05: Žaloba podaná dňa 10. februára 2005 Komisiou Európskych spoločenstiev proti Portugalskej republike

2.4.2005   
            
            
               SK
            
            
               Úradný vestník Európskej únie
            
            
               C 82/19
            
         Žaloba podaná dňa 10. februára 2005 Komisiou Európskych spoločenstiev proti Portugalskej republike
   (Vec C-61/05)
   (2005/C 82/40)
   Jazyk konania: portugalčina
   Komisia Európskych spoločenstiev, v zastúpení: Pedro Andrade a Wouter Wils, splnomocnení zástupcovia, ktorí si zvolili adresu na doručovanie v Luxemburgu, podala dňa 10. februára 2005 na Súdny dvor Európskych spoločenstiev žalobu proti Portugalskej republike.
   Žalobkyňa navrhuje, aby Súdny dvor:
   
               —
            
            
               určil, že Portugalská republika nevykonala riadne smernicu 92/100/EHS (1), a to najmä jej článok 2 ods. 1 tým, že z vnútroštátneho portugalského právneho poriadku vyplýva výrobcom obrazovo-zvukových nahrávacích nosičov právo na udelenie súhlasu na použitie záznamu;
            
         
               —
            
            
               určil, že Portugalská republika nevykonala riadne smernicu 92/100/EHS, a to najmä jej článok 4 v spojení s článkom 2 ods. 5 a 7 tým, že portugalský vnútroštátny právny poriadok vytvára pochybnosť o tom, kto je povinný zaplatiť odmenu umelcom, ktorí postúpili svoje právo na udelenie súhlasu na použitie diela.
            
         
               —
            
            
               zaviazal Portugalskú republiku nahradiť trovy konania.
            
         Žalobné dôvody a hlavné tvrdenia
   Komisia sa domnieva, že Portugalský štát nesprávne prebral článok 2 ods. 1 smernice 92/100/EHS, a teda porušil tento právny predpis tým, že nestanovil, že výrobcovia prvých ustálení filmu majú výlučné právo na udelenie súhlasu na použitie diela.
   Okrem toho, keďže používanie pojmu „výrobca“ v portugalskom právnom poriadku vytvára zmätok, pokiaľ ide o určenie osoby povinnej zaplatiť odmenu umelcom, predstavuje nesprávne prebratie smernice a najmä článku 2 ods. 5 a 7 v spojení s jej 4 článkom.
   
      (1)  Ú. v. ES L 346, s. 61